钦定古今图书集成/方舆汇编/职方典/第1296卷 > 《议处黎人》
## 钦定古今图书集成/方舆汇编/职方典/第1296卷 > 《议处黎人》

琼州居浮海中，周二千馀里。中有黎母山，绝高峻，五
峰诸蛮盘据，号“黎人。”最中者为生黎，不与州人交。其
外为熟黎，杂耕州地。原姓黎，后多姓王及符。熟黎之
产，今半为湖广、福建奸民亡命，及南、恩、藤、梧、高、化征
夫利其土占居之，各称峒酋。成化来，副使涂棐有犛
庭之计，渐就编差。弘治、永、符、南蛇之乱，连郡震惊，其
小丑侵突，无时而息。故欲拔其根株，可编甲食土，或
迁置高、雷、湖广酋籍之，亦可。